14. ΝΟΜΟΘΕΤ. ΔΙΑΤΑΓΜΑ υπ' αριθ. 3728 της 7/8 Αυγ. 1957 Περί τεχνικού μισθολογίου του προσωπικού των τεχνικών κλάδων της Υπηρεσίας Πολιτικής Αεροπορίας του Υπουργείου Συγκοινωνιών και Δημοσιών Έργων κλπ. Άρθρ.1.-(Καθωρίζοντο οι μισθοί του τεχνικού προσωπικού Υ.Π.Α. Βλ. ήδη νεωτέρας μισθολογικάς διατάξεις εν τόμω 2Α). Άρθρ.2.-Ως τεχνικόν προσωπικόν της Υ.Π.Α. θεωρείται ο Αρχηγός αυτής ως και το προσωπικόν των Κλάδων Αερολιμενικών, Ελεγκτών Εναερίου Κυκλοφορίας, Ελεγκτών Κινήσεως, Ραδιοτηλεγραφητών, Ραδιομηχανικών, Βενζινομηχανικών, Ηλεκτρολόγων, Χειριστών Τηλετύπου, Μηχανουργών, Εφαρμοστών, Λεπτουργών-Ξυλουργών, ως και εκ του λοιπού ανωτέρου προσωπικού αυτής Α' Κατηγορίας του κεκτημένου πτυχίον Ανωτάτης Σχολής οι υπηρετήσαντες εις Αερολιμένας ή μετεκπαιδευθέντες εις Η.Π.Α. και μέχρι του συνολικού αριθμού των τεσσάρων υπαλλήλων. Άρθρ.3.-Επί του εν άρθρ. 1 του παρόντος προσωπικού έχουσιν εφαρμογήν αι διατάξεις του άρθρ. 1 του Ν.Δ. 3001/54. Άρθρ.4.-(Κατηργήθη δια του νέου οργανισμού Υ.Π.Α.). Άρθρ.5.-Η προ της ενοποιήσεως των Τεχνικών Υπηρεσιών του Κράτους (Ν.Δ. 2386/1953) καθ' οιανδήποτε τρόπον και υφ' οιανδήποτε ιδιότητα και σχέσιν προσφερθείσα υπηρεσία εκτάκτου, ημερομισθίου, προσκαίρου υπαλλήλου ή υπηρέτου, εις μιαν των ενοποιηθεισών υπηρεσιών, λογίζεται ως έμμισθος Πολιτική Δημοσία υπηρεσία παρασχεθείσα προς το Δημόσιον επί σχέσει εργασίας Δημοσίου Δικαίου. (Μετά την σελ. 504(α) Σελ. 504,01 Τεύχος 385 - Σελ. 43 Υπηρεσία Πολιτικής Αεροπορίας 38.Κ.α.13α-14 7 38.Κ.α.14 Υπηρεσία Πολιτικής Αεροπορίας 8 Άρθρ.6.-1.Η κατά το άρθρ. 5 του Νόμ. 3179/1955 οργανική θέσις επί βαθμώ 1ω της Υπηρεσίας Πολιτικής Αεροπορίας Υπουργείου Συγκοινωνιών και Δημοσίων Έργων καθίσταται εφεξής θέσις επί θητεία μέχρι 5 ετών και επί μηνιαία αντιμισθία οριζομένη παρά του Υπουργικού Συμβουλίου. Εις την θέσιν ταύτην διορίζεται επί θητεία μέχρι 5 ετών δια Β.Δ/των, προτάσει του Υπουργικού Συμβουλίου, πρόσωπον κεκτημένον πείραν και ικανότητα αναλόγους προς τας απαιτήσεις των καθηκόντων της Υπηρεσίας. Η θητεία αύτη δύναται ν' ανανεούται και να λύεται και προ της λήξεως της διαρκείας της, ωσαύτως δια Β.Δ/τος τη προτάσει του Υπουργικού Συμβουλίου. 2.Συνιστάται μια τακτική θέσις Επιθεωρητού Αερολιμένων επί βαθμώ 1ω, ήτις, κατά την πρώτην εφαρμογήν του παρόντος, πληρούται αυτοδικαίως δια του κατά την δημοσίευσιν του παρόντος υπηρετούντος επί βαθμώ 1ω προϊσταμένου της Υπηρεσίας Πολιτικής Αεροπορίας. 3. Εις περίπτωσιν, καθ' ην ο διορισθείς εις την θέσιν προϊσταμένου της Υπηρεσίας Πολιτικής Αεροπορίας, κατά την παρ. 1, είναι πολιτικός ή στρατιωτικός συνταξιούχος του Δημοσίου, επιτρέπεται η σύγχρονος καταβολή αυτώ συντάξεως και μισθού, κατ' εφαρμογήν της παρ. 2 του άρθρ. 58 του Α.Ν. 1854/1951, δι' αποφάσεως των Υπουργών Οικονομικών και Συγκοινωνιών και Δημ. Έργων, εκδιδομένης εφ' άπαξ δι' όλην την διάρκειαν της θητείας. Άρθρ.7.-1.Αι διατάξεις των άρθρ. 1, 2 και 3 εφαρμόζονται αναλόγως και δια το μόνιμον τεχνικόν προσωπικόν της Εθνικής Μετεωρολογικής Υπηρεσίας (Ε.Μ.Υ.). 2.Ως τεχνικόν προσωπικόν της Ε.Μ.Υ. υπαγόμενον εις τας διατάξεις προσωπικού Κατηγορίας Α' της παρ. 1 του άρθρ. 1 του παρόντος θεωρούνται, οι Μετεωρολόγοι (Ανώτερον Τεχνικόν Επιστημονικόν Προσωπικόν), ως τοιούτον δε Κατηγορίας Β' εδάφ. α' της αυτής παραγράφου και του αυτού άρθρου θεωρούνται οι Παρατηρηταί (Σταθμών Ανωτέρας Ατμοσφαίρας και Επιφανείας), οι Συντάκται Χαρτών (Βοηθοί Μετεωρολόγοι), οι Υπολογισταί (Μετεωρολογικών Δελτίων) και οι Ραδιοτηλεγραφηταί. 3.Ως τεχνικόν επί συμβάσει προσωπικόν της Ε.Μ.Υ. θεωρούνται οι Μετεωρολόγοι, οι Παρατηρηταί, οι Ραδιομηχανικοί και οι Λεπτομηχανικοί. 4.Ο βασικός μηνιαίος μισθός του επί συμβάσει προσωπικού της Ε.Μ.Υ. των ανωτέρων κατηγοριών ορίζεται δια κοινής αποφάσεως των Υπουργών Εθνικής Αμύνης και Οικονομικών αναλόγως των προσόντων εκάστου κατ' αναφοράν προς ένα των μισθών του τεχνικού μισθολογίου του άρθρ. 1 του παρόντος Ν.Δ/τος. Άρθρ.8.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.